title: 2014 m. kovo 7 d. Komisijos įgyvendinimo reglamentas (ES) Nr. 215/2014, kuriuo nustatomos Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos, nuostatų dėl paramos, susijusios su klimato kaita, metodikos, orientyrų ir siektinų reikšmių nustatymo veiklos rezultatų plane ir Europos struktūrinių ir investicijų fondų intervencinių veiksmų kategorijų nomenklatūros įgyvendinimo taisyklės

text:
8.3.2014

               LT

               Europos Sąjungos oficialusis leidinys

               L 69/65

      KOMISIJOS ĮGYVENDINIMO REGLAMENTAS (ES) Nr. 215/2014
   2014 m. kovo 7 d.
   kuriuo nustatomos Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos, nuostatų dėl paramos, susijusios su klimato kaita, metodikos, orientyrų ir siektinų reikšmių nustatymo veiklos rezultatų plane ir Europos struktūrinių ir investicijų fondų intervencinių veiksmų kategorijų nomenklatūros įgyvendinimo taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (1), ypač į jo 8 straipsnio trečią pastraipą, 22 straipsnio 7 dalies penktą pastraipą ir 96 straipsnio 2 dalies antrą pastraipą,
   kadangi:

               (1)

               Reglamentu (ES) Nr. 1303/2013 nustatomos bendros nuostatos, taikomos Europos regioninės plėtros fondui (ERPF), Europos socialiniam fondui (ESF), Sanglaudos fondui, Europos žemės ūkio fondui kaimo plėtrai (EŽŪFKP) ir Europos jūrų reikalų ir žuvininkystės fondui (EJRŽF), kurie teikia paramą įgyvendinant sanglaudos politiką ir šiuo metu veikia pagal bendrą sistemą;

               (2)

               šiame reglamente išdėstytos nuostatos glaudžiai susijusios, nes apima kiekvienam iš penkių Europos struktūrinių ir investicijų fondų (ESI fondų) konkrečiai skirtas taisykles dėl trims ar daugiau iš šių fondų bendrų aspektų, t. y. su klimato kaita susijusios paramos metodikos, orientyrų ir siektinų reikšmių nustatymo veiklos rezultatų plane ir intervencinių veiksmų kategorijų nomenklatūros, ir visos turi poveikio programų turiniui. Siekiant užtikrinti tų nuostatų, kurios, kad būtų palengvintas ESI fondų strateginis programavimas, turėtų įsigalioti vienu metu, suderinamumą ir sudaryti geresnes sąlygas visiems ES gyventojams jas rasti vienoje vietoje ir visapusiškai jas apžvelgti, pageidautina šiuos su ESI fondų programavimu susijusius elementus, pagal Reglamento (ES) Nr. 1303/2013 reikalavimus nustatytinus įgyvendinimo aktuose, išdėstyti viename reglamente;

               (3)

               laikantis Reglamento (ES) Nr. 1303/2013 8 straipsnio trečios pastraipos, reikia kiekvienam iš penkių ESI fondų patvirtinti bendrą paramos siekiant su klimato kaita susijusių tikslų lygio nustatymo metodiką. Pagal tą metodiką iš ESI fondų teikiamai paramai turėtų būti priskirti konkretūs korekciniai koeficientai, kurių lygis parodytų, kokiu mastu minėta parama padeda siekti klimato kaitos švelninimo ir prisitaikymo prie jos tikslų. Priskiriami konkretūs korekciniai koeficientai turėtų būti diferencijuojami atsižvelgiant į tai, ar teikiamos paramos indėlis siekiant su klimato kaita susijusių tikslų yra didelis, ar nelabai. Jei teikiant paramą prie tų tikslų neprisidedama arba indėlis nežymus, turėtų būti priskiriamas nulinis korekcinis koeficientas. Siekiant užtikrinti darnų požiūrį į su klimato kaita susijusių išlaidų sekimą įvairiose Sąjungos politikos srityse, reikėtų naudoti standartinius korekcinius koeficientus. Vis dėlto metodika turėtų atspindėti kiekvieno atskiro ESI fondo intervencinių veiksmų skirtumus. Pagal Reglamentą (ES) Nr. 1303/2013 ERPF, ESF ir Sanglaudos fondo atveju korekciniai koeficientai turėtų būti priskiriami intervencinių veiksmų kategorijoms, nustatytoms pagal Komisijos patvirtintą nomenklatūrą. EŽŪFKP atveju korekciniai koeficientai turėtų būti priskiriami Europos Parlamento ir Tarybos reglamente (ES) Nr. 1305/2013 (2) nustatytoms tikslinėms sritims, o EJRŽF atveju – būsimame Sąjungos teisės akte, kuriuo nustatomos 2014–2020 m. programavimo laikotarpio jūrų reikalų ir žuvininkystės politikos finansinės paramos sąlygos, nustatytoms priemonėms;

               (4)

               laikantis Reglamento (ES) Nr. 1303/2013 22 straipsnio 7 dalies penktos pastraipos, taip pat reikia išdėstyti išsamią tvarką, pagal kurią veiklos rezultatų plane būtų nustatomi kiekvieno į ESI fondų remiamas programas įtraukto prioriteto orientyrai ir siektinos reikšmės ir būtų vertinama, kaip tuos orientyrus ir siektinas reikšmes pavyko pasiekti;

               (5)

               kad būtų galima patikrinti, ar orientyrai ir siektinos reikšmės atitinka Reglamento (ES) Nr. 1303/2013 II priede nustatytas sąlygas, reikia registruoti tuo tikslu naudojamą informaciją ir rengiant veiklos rezultatų planą taikytą metodą. Nors ta informacija į programas turėtų būti įtraukiama savanoriškai, susiję dokumentai turėtų būti prieinami ir valstybei narei, ir Komisijai, kad jais būtų galima remtis rengiant Reglamento (ES) Nr. 1303/2013 II priedą atitinkantį veiklos rezultatų planą;

               (6)

               kad būtų galima galutinai paskirstyti veiklos lėšų rezervą, būtina pasiekti veiklos rezultatų plane nustatytus orientyrus, o orientyrų iš esmės nepasiekus gali būti sustabdyti tarpiniai mokėjimai. Todėl svarbu išdėstyti išsamią orientyrų nustatymo tvarką ir tiksliai apibrėžti, kokiais atvejais orientyrai laikomi pasiektais;

               (7)

               kadangi programavimo laikotarpio pabaigai nustatytų siektinų reikšmių pasiekimas yra svarbus sėkmingos ESI fondų veiklos matas, o siektinų reikšmių iš esmės nepasiekus gali būti taikoma finansinė pataisa, svarbu aiškiai išdėstyti siektinų reikšmių nustatymo tvarką ir tiksliai nurodyti, kokiais atvejais siektinos reikšmės laikomos pasiektomis arba laikoma, kad jų iš esmės nepavyko pasiekti;

               (8)

               kad matytųsi pagal prioritetą vykdomų veiksmų įgyvendinimo pažanga, reikia nustatyti pagrindinių įgyvendinimo etapų ypatybes;

               (9)

               jeigu prioritetas apima kelis fondus arba regionų kategorijas, siekiant užtikrinti, kad veiklos rezultatų planas deramai atitiktų kiekvieno fondo arba Jaunimo užimtumo iniciatyvos tikslus ir siekiamus rezultatus ir, prireikus, regionų kategoriją, reikia nustatyti konkrečias nuostatas dėl veiklos rezultatų plano struktūros ir dėl orientyrų bei siektinų reikšmių pasiekimo vertinimo. Kadangi finansiniai asignavimai pagal regionų kategoriją numatomi tik iš ESF ir ERPF, rengiant iš Sanglaudos fondo, EŽŪFKP ir EJRŽF remiamos veiklos rezultatų planą į pastarąją nuostatą atsižvelgti nereikėtų;

               (10)

               laikantis Reglamento (ES) Nr. 1303/2013 96 straipsnio 2 dalies antros pastraipos, reikia nustatyti ERPF, ESF ir Sanglaudos fondui bendras intervencinių veiksmų kategorijas, kad valstybės narės galėtų Komisijai teikti nuoseklią informaciją apie planuojamą šių fondų paramos panaudojimą, taip pat apie visus šių fondų asignavimus ir išlaidas pagal kategoriją ir veiksmų skaičių per visą programos įgyvendinimo laikotarpį. Dėl to Komisija galėtų tinkamai informuoti kitas Sąjungos institucijas ir Sąjungos piliečius apie fondų paramos panaudojimą. Išskyrus atvejus, kai intervencinių veiksmų kategorijos tiesiogiai atitinka Reglamente (ES) Nr. 1303/2013 ir konkretiems fondams taikomuose reglamentuose nustatytus teminius tikslus arba investavimo prioritetus, intervencinių veiksmų kategorijos gali būti taikomos paramai, teikiamai pagal kelis teminius tikslus;

               (11)

               siekiant užtikrinti greitą šiuo reglamentu numatytų priemonių taikymą, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;

               (12)

               šiame reglamente numatytos priemonės atitinka Reglamento (ES) Nr. 1303/2013 150 straipsnio 3 dalies antrą pastraipą, nes pagal to reglamento 150 straipsnio 1 dalį įsteigtas Europos struktūrinių ir investicijų fondų koordinavimo komitetas pateikė nuomonę,

         PRIĖMĖ ŠĮ REGLAMENTĄ:
   I   SKYRIUS

      KIEKVIENAM ESI FONDUI SKIRTA PARAMOS SIEKIANT SU KLIMATO KAITA SUSIJUSIŲ TIKSLŲ NUSTATYMO METODIKA

   (Įgaliojimas suteiktas Reglamento (ES) Nr. 1303/2013 8 straipsnio trečia pastraipa)
   1 straipsnis
   ERPF, ESF ir Sanglaudos fondo paramos siekiant su klimato kaita susijusių tikslų skaičiavimo metodika
   1.   Siekiant su klimato kaita susijusių tikslų naudotina ERPF ir Sanglaudos fondo parama apskaičiuojama dviem etapais:

               (a)

               šio reglamento I priedo 1 lentelėje nustatyti koeficientai pagal intervencinių veiksmų srities kodą taikomi pagal tuos kodus pateiktiems finansiniams duomenims;

               (b)

               kai finansiniai duomenys pateikti pagal intervencinių veiksmų srities kodus, kurių koeficientas lygus nuliui, o teminio tikslo matmeniu finansiniai duomenys pateikiami pagal šio reglamento I priedo 5 lentelėje nustatytus kodus 04 ir 05, duomenims priskiriamas 40 % korekcinis koeficientas dėl indėlio siekiant su klimato kaita susijusių tikslų.

         2.   Remiantis šio reglamento I priedo 1 lentele taikomi klimato kaitos koeficientai taip pat taikomi atitinkamoms Europos teritorinio bendradarbiavimo tikslą atitinkančioms kategorijoms, nustatytoms vadovaujantis Europos Parlamento ir Tarybos reglamento (ES) Nr. 1299/2013 (3) 8 straipsnio 2 dalies antra pastraipa.
   3.   Siekiant su klimato kaita susijusių tikslų ESF parama apskaičiuojama nustatant finansinius duomenis, pateiktus pagal matmens kodą 01 „Parama perėjimui prie mažo anglies dioksido kiekio technologijų ir efektyvaus išteklių naudojimo ekonomikos“ atsižvelgiant į 6 matmenį „Europos socialiniam fondui taikomi antrinės temos matmens kodai“, kaip nustatyta šio reglamento I priedo 6 lentelėje.
   2 straipsnis
   EŽŪFKP paramos siekiant su klimato kaita susijusių tikslų skaičiavimo metodika
   1.   Siekiant su klimato kaita susijusių tikslų naudotinos EŽŪFKP paramos kiekvienai programai preliminari suma, kaip nurodyta Reglamento (ES) Nr. 1303/2013 27 straipsnio 6 dalyje, apskaičiuojama šio reglamento II priede nustatytus koeficientus taikant Reglamento (ES) Nr. 1305/2013 8 straipsnio 1 dalies h punkte nurodytame finansiniame plane pateiktoms planuojamoms išlaidoms atsižvelgiant į Reglamento (ES) Nr. 1305/2013 5 straipsnio 3 dalies b punkte, 4 ir 5 dalyse bei 6 dalies b punkte nurodytus prioritetus ir tikslines sritis.
   2.   Pagal Reglamento (ES) Nr. 1303/2013 50 straipsnio 4 ir 5 dalis teikiamoje metinėje įgyvendinimo ataskaitoje pranešant apie paramą, panaudotą siekiant su klimato kaita susijusių tikslų, 1 dalyje nurodyti koeficientai taikomi Reglamento (ES) Nr. 1305/2013 75 straipsnio 2 dalyje nurodytai informacijai apie išlaidas.
   3 straipsnis
   EJRŽF paramos siekiant su klimato kaita susijusių tikslų skaičiavimo metodika
   1.   Su klimato kaita susijęs EJRŽF įnašas apskaičiuojamas kiekvienai iš EJRŽF remiamai pagrindinei priemonei priskiriant koeficientus, atitinkančius kiekvienos iš tų priemonių svarbą klimato kaitai.
   Siekiant su klimato kaita susijusių tikslų EJRŽF parama apskaičiuojama remiantis:

               (a)

               siekiant su klimato kaita susijusių tikslų naudotinos EJRŽF paramos kiekvienai programai preliminaria suma, kaip nurodyta Reglamento (ES) Nr. 1303/2013 27 straipsnio 6 dalyje;

               (b)

               iš EJRŽF remiamoms pagrindinėms priemonėms priskirtais šio reglamento III priede nustatytais koeficientais;

               (c)

               pagal Reglamento (ES) Nr. 1303/2013 50 straipsnio 4 ir 5 dalis teikiamose metinėse įgyvendinimo ataskaitose valstybių narių pateikta informacija apie finansinius asignavimus ir išlaidas pagal priemonę;

               (d)

               valstybių narių pateikta informacija ir duomenimis apie veiksmus, atrinktus finansuoti laikantis būsimo Sąjungos teisės akto, kuriuo nustatomos 2014‒2020 m. programavimo laikotarpio jūrų reikalų ir žuvininkystės politikos finansinės paramos sąlygos (EJRŽP reglamentas).

         2.   Valstybė narė gali savo veiksmų programoje siūlyti priemonei, kuriai pagal šio reglamento III priedą nustatytas 0 % korekcinis koeficientas, priskirti 40 % koeficientą, jei gali įrodyti, kad ta priemonė svarbi švelninant klimato kaitą arba prisitaikant prie jos.
   II   SKYRIUS

      ORIENTYRŲ IR SIEKTINŲ REIKŠMIŲ NUSTATYMAS VEIKLOS REZULTATŲ PLANE IR JŲ PASIEKIMO VERTINIMAS

   (Įgaliojimas suteiktas Reglamento (ES) Nr. 1303/2013 22 straipsnio 7 dalies penkta pastraipa)
   4 straipsnis
   Programas rengiančių institucijų registruotina informacija
   1.   Programas rengiančios institucijos registruoja informaciją apie metodiką ir kriterijus, taikytus pasirenkant veiklos rezultatų planui skirtus rodiklius, siekdamos užtikrinti, kad atitinkami orientyrai ir siektinos reikšmės atitiktų Reglamento (ES) Nr. 1303/2013 II priedo 3 dalyje visoms iš ESI fondų ir specialaus asignavimo Europos Parlamento ir Tarybos reglamento (ES) Nr. 1304/2013 (4) 16 straipsnyje nurodytai Jaunimo užimtumo iniciatyvai (JUI) remiamoms programoms ir prioritetams nustatytas sąlygas, atsižvelgiant į Reglamento (ES) Nr. 1303/2013 II priedo 1 dalyje nustatytas išlygas.
   2.   Remiantis programas rengiančių institucijų registruojama informacija turi būti įmanoma patikrinti atitiktį sąlygoms, kurios Reglamento (ES) Nr. 1303/2013 II priedo 3 dalyje nustatytos orientyrams ir siektinoms reikšmėms. Registruojama:

               (a)

               duomenys ar įrodymai, naudoti orientyrų ir siektinų reikšmių vertei nustatyti, taip pat skaičiavimo metodas, pvz., vieneto įkainių duomenys, lyginamieji standartai, įprastinė arba buvusi įgyvendinimo norma, ekspertų patarimai ir ex-ante vertinimo išvados;

               (b)

               informacija apie finansinio asignavimo dalį, atitinkamą veiksmų, kuriuos atitinka veiklos rezultatų plane nustatyti produkto rodikliai ir pagrindiniai įgyvendinimo etapai, taip pat paaiškinimas, kaip apskaičiuota ta dalis;

               (c)

               informacija, kaip taikyta pagal Reglamento (ES) Nr. 1303/2013 15 straipsnio 1 dalies b punkto iv papunktį partnerystės sutartyje nustatyta veiklos rezultatų plano naudojimo nuoseklumo užtikrinimo metodika ir priemonės;

               (d)

               rezultato rodiklių arba pagrindinių įgyvendinimo etapų, jei jie įtraukti į veiklos rezultatų planą, pasirinkimo paaiškinimas.

         3.   Programas rengiančių institucijų užregistruota informacija apie taikytą veiklos rezultatų planui skirtų rodiklių pasirinkimo ir atitinkamų orientyrų bei siektinų reikšmių nustatymo metodiką ir kriterijus pateikiama susipažinti Komisijai paprašius.
   4.   Šio straipsnio 1–3 dalyse nurodyti reikalavimai taip pat taikomi pagal Reglamento (ES) Nr. 1303/2013 30 straipsnį peržiūrint orientyrus ir siektinas reikšmes.
   5 straipsnis
   Orientyrų ir siektinų reikšmių nustatymas
   1.   Orientyrai ir siektinos reikšmės nustatomi prioriteto lygmeniu, išskyrus 7 straipsnyje nurodytais atvejais. Veiklos rezultatų plane nustatyti produkto rodikliai ir pagrindiniai įgyvendinimo etapai turi atitikti daugiau kaip 50 % prioritetui skirto finansinio asignavimo. Nustatant tą sumą, rodikliui arba pagrindiniam įgyvendinimo etapui skirtas asignavimas skaičiuojamas ne daugiau kaip kartą.
   2.   Visų ESI fondų, išskyrus EŽŪFKP, atveju finansinio rodiklio orientyras ir siektina reikšmė susiejami su visa tinkamų finansuoti išlaidų suma, įtraukta į tvirtinančiosios institucijos apskaitos sistemą ir tos institucijos patvirtinta pagal Reglamento (ES) Nr. 1303/2013 126 straipsnio c punktą.
   EŽŪFKP atveju jie susiejami su visa patirtų viešųjų išlaidų suma, įtraukta į bendrą stebėsenos ir vertinimo sistemą.
   3.   Visų ESI fondų, išskyrus ESF ir EŽŪFKP, atveju produkto rodiklio orientyras ir siektina reikšmė susiejami su veiksmais, kurių visos veiksmo dalys, kurias vykdant sukuriami produktai, yra visiškai įgyvendintos, tačiau visi mokėjimai nebūtinai atlikti.
   ESF, taip pat EŽŪFKP priemonių pagal Reglamento (ES) Nr. 1305/2013 16 straipsnį, 19 straipsnio 1 dalies c punktą, 21 straipsnio 1 dalies a ir b punktus, 27, 28, 29, 30, 31, 33 ir 34 straipsnius atveju jie taip pat gali būti susiję su pasiekta verte veiksmų, kurie yra pradėti, tačiau kai kurios veiksmo dalys, kurias vykdant sukuriami produktai, dar tebevykdomos.
   EŽŪFKP remiamų kitų priemonių atveju jie susiejami su užbaigtais veiksmais pagal Reglamento (ES) Nr. 1303/2013 2 straipsnio 14 dalyje pateiktą apibrėžtį.
   4.   Pagrindinis įgyvendinimo etapas yra svarbus prioritetą atitinkančių veiksmų įgyvendinimo etapas, kurio užbaigimą galima patikrinti ir kuris gali būti išreiškiamas skaitine arba procentine reikšme. Laikantis šio reglamento 6 ir 7 straipsnių, pagrindiniai įgyvendinimo etapai laikomi rodikliais.
   5.   Rezultato rodiklis naudojamas tik tinkamais atvejais ir yra glaudžiai susiejamas su įgyvendinant politiką remiamais intervenciniais veiksmais.
   6.   Nustačius, kad šio reglamento 4 straipsnio 2 dalyje nurodyta informacija grindžiama neteisingomis prielaidomis, dėl kurių nustatomos per mažos arba per didelės siektinos reikšmės ar orientyrai, tai gali būti laikoma tinkamai pagrįstu atveju, kaip apibrėžta Reglamento (ES) Nr. 1303/2013 II priedo 5 dalyje.
   6 straipsnis
   Orientyrų ir siektinų reikšmių pasiekimas
   1.   Kaip pavyko pasiekti orientyrus ir siektinas reikšmes, vertinama atsižvelgiant į visus rodiklius ir pagrindinius įgyvendinimo etapus, įtrauktus į veiklos rezultatų planą, nustatytą Reglamento (ES) Nr. 1303/2013 2 straipsnio 8 dalyje apibrėžto prioriteto lygmeniu, išskyrus šio reglamento 7 straipsnyje nurodytais atvejais.
   2.   Prioriteto orientyrai arba siektinos reikšmės laikomi pasiektais, jeigu visi į susijusį veiklos rezultatų planą įtraukti rodikliai 2018 m. pabaigoje atitinka bent 85 % orientyro reikšmės arba 2023 m. pabaigoje – bent 85 % siektinos reikšmės. Nukrypstant nuo šios nuostatos, kai į veiklos rezultatų planą įtraukti trys ar daugiau rodiklių, prioriteto orientyrai arba siektinos reikšmės gali būti laikomi pasiektais, jeigu visi rodikliai, išskyrus vieną, 2018 m. pabaigoje atitinka 85 % savo orientyro reikšmės arba 2023 m. pabaigoje – 85 % savo siektinos reikšmės. 85 % savo orientyro ar siektinos reikšmės neatitinkantis rodiklis turi atitikti ne mažiau kaip 75 % savo orientyro ar siektinos reikšmės.
   3.   Kai į prioriteto veiklos rezultatų planą įtraukti ne daugiau kaip du rodikliai – jei iki 2018 m. pabaigos nepavyksta pasiekti bet kurio iš šių rodiklių bent 65 % orientyro reikšmės, orientyrai laikomi iš esmės nepasiektais. Jei iki 2023 m. pabaigos nepavyksta pasiekti bet kurio iš šių rodiklių bent 65 % siektinos reikšmės, siektinos reikšmės laikomos iš esmės nepasiektomis.
   4.   Kai į prioriteto veiklos rezultatų planą įtraukti daugiau kaip du rodikliai – jei iki 2018 m. pabaigos nepavyksta pasiekti nors dviejų iš tų rodiklių bent 65 % orientyro reikšmės, orientyrai laikomi iš esmės nepasiektais. Jei iki 2023 m. pabaigos nepavyksta pasiekti nors dviejų iš šių rodiklių bent 65 % siektinos reikšmės, siektinos reikšmės laikomos iš esmės nepasiektomis.
   7 straipsnis
   Reglamento (ES) Nr. 1303/2013 96 straipsnio 1 dalies a ir b punktuose nurodytoms prioritetinėms kryptims ir JUI apimančioms prioritetinėms kryptims skirtas veiklos rezultatų planas
   1.   Veiklos rezultatų planui pasirinkti rodikliai ir pagrindiniai įgyvendinimo etapai, jų orientyrai ir siektinos reikšmės, taip pat jų pasiekimo reikšmės suskirstomi pagal fondą ir, ERPF ir ESF atveju, pagal regionų kategoriją.
   2.   Pagal šio reglamento 4 straipsnio 2 dalį reikalaujama informacija pateikiama pagal fondą ir, jei taikoma, regionų kategoriją.
   3.   Kaip pavyko pasiekti orientyrus ir siektinas reikšmes, vertinama prioriteto lygmeniu atskirai pagal kiekvieną fondą ir kiekvieną regionų kategoriją, atsižvelgiant į rodiklius, jų orientyrus ir siektinas reikšmes, taip pat jų pasiekimo reikšmes, suskirstytas pagal fondą ir regionų kategoriją. Veiklos rezultatų plane nustatyti produkto rodikliai ir pagrindiniai įgyvendinimo etapai turi atitikti daugiau kaip 50 % fondui ir, jei taikoma, regionų kategorijai skirto finansinio asignavimo. Nustatant tą sumą, rodikliui arba pagrindiniam įgyvendinimo etapui skirtas asignavimas skaičiuojamas ne daugiau kaip kartą.
   4.   Jeigu JUI skirtos lėšos programuojamos kaip prioritetinės krypties dalis pagal Reglamento (ES) Nr. 1304/2013 18 straipsnio c punktą, JUI nustatomas atskiras veiklos rezultatų planas, o tai, kaip pavyko pasiekti JUI nustatytus orientyrus, vertinama atskirai nuo kitos prioritetinės krypties dalies.
   III   SKYRIUS

      PAGAL INVESTICIJŲ Į EKONOMIKOS AUGIMĄ IR DARBO VIETŲ KŪRIMĄ TIKSLĄ ERPF, ESF IR SANGLAUDOS FONDO INTERVENCINIŲ VEIKSMŲ KATEGORIJŲ NOMENKLATŪRA

   8 straipsnis
   ERPF, ESF ir Sanglaudos fondo intervencinių veiksmų kategorijos

      (Įgaliojimas suteiktas Reglamento (ES) Nr. 1303/2013 96 straipsnio 2 dalies antra pastraipa)

   1.   Reglamento (ES) Nr. 1303/2013 96 straipsnio 2 dalies antroje pastraipoje nurodyta intervencinių veiksmų kategorijų nomenklatūra nustatoma šio reglamento I priedo 1–8 lentelėse. Šiose lentelėse nustatyti kodai taikomi ERPF paramai siekiant investicijų į ekonomikos augimą ir darbo vietų kūrimą tikslo, Sanglaudos fondui, ESF ir JUI, kaip nurodyta šio straipsnio 2 ir 3 dalyse.
   2.   Šio reglamento I priedo 1 lentelėje nustatyti kodai nuo 001 iki 101 taikomi tik ERPF ir Sanglaudos fondui.
   Šio reglamento I priedo 1 lentelėje nustatyti kodai nuo 102 iki 120 taikomi tik ESF.
   Šio reglamento I priedo 1 lentelėje nustatytas kodas 103 taikomas tik JUI.
   Šio reglamento I priedo 1 lentelėje nustatyti kodai 121, 122 ir 123 taikomi ERPF, Sanglaudos fondui ir ESF.
   3.   Šio reglamento I priedo 2–4, 7 ir 8 lentelėse nustatyti kodai taikomi ERPF, ESF, JUI ir Sanglaudos fondui.
   Šio reglamento I priedo 5 lentelėje nustatyti kodai taikomi tik ERPF ir Sanglaudos fondui.
   Šio reglamento I priedo 6 lentelėje nustatyti kodai taikomi tik ESF ir JUI.
   IV   SKYRIUS

      BAIGIAMOSIOS NUOSTATOS

   9 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Šio reglamento 3 straipsnis ir III priedas taikomi nuo EJRŽF reglamento įsigaliojimo.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 7 d.

            Komisijos vardu

            Pirmininkas

         José Manuel BARROSO

      (1)  OL L 347, 2013 12 20, p. 320.

      (2)  2013 m. gruodžio 17 d. Europos Parlamento ir Tarybos reglamentas (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005 (OL L 347, 2013 12 20, p. 487).

      (3)  2013 m. gruodžio 17 d. Europos Parlamento ir Tarybos reglamentas (ES) Nr. 1299/2013 dėl konkrečių Europos regioninės plėtros fondo paramos Europos teritorinio bendradarbiavimo tikslui nuostatų (OL L 347, 2013 12 20, p. 259).

      (4)  2013 m. gruodžio 17 d. Europos Parlamento ir Tarybos reglamentas (ES) Nr. 1304/2013 dėl Europos socialinio fondo, kuriuo panaikinamas Tarybos reglamentas (EB) Nr. 181/2006 (OL L 347, 2013 12 20, p. 470).

      PRIEDAS I

         Siekiant investicijų į ekonomikos augimą ir darbo vietų kūrimą tikslo vykdomų fondų
          (1)
         ir Jaunimo užimtumo iniciatyvos intervencinių veiksmų kategorijų nomenklatūra

      1 LENTELĖ.   INTERVENCINIŲ VEIKSMŲ SRITIES MATMENS KODAI

                              1.

                              INTERVENCINIŲ VEIKSMŲ SRITIS

                  Paramos siekiant su klimato kaita susijusių tikslų skaičiavimo koeficientas

                  I.   Gamybinės investicijos

                              001

                              Bendrosios gamybinės investicijos į mažąsias ir vidutines įmones (MVĮ)

                  0 %

                              002

                              Moksliniai tyrimai ir inovacijų diegimas didelėse įmonėse

                  0 %

                              003

                              Su mažo anglies dioksido kiekio technologijų ekonomika susijusios gamybinės investicijos į dideles įmones

                  40 %

                              004

                              Gamybinės investicijos, susijusios su didelių įmonių ir MVĮ bendradarbiavimu kuriant informacinių ir ryšių technologijų (IRT) produktus ir paslaugas, plėtojant elektroninę prekybą ir stiprinant IRT paklausą

                  0 %

                  II.   Pagrindinių paslaugų teikimo infrastruktūra ir susijusios investicijos

                     Energetikos infrastruktūra

                              005

                              Elektros energija (kaupimas ir perdavimas)

                  0 %

                              006

                              Elektros energija (TEN-E kaupimas ir perdavimas)

                  0 %

                              007

                              Gamtinės dujos

                  0 %

                              008

                              Gamtinės dujos (TEN-E)

                  0 %

                              009

                              Atsinaujinančioji energija: vėjo

                  100 %

                              010

                              Atsinaujinančioji energija: saulės

                  100 %

                              011

                              Atsinaujinančioji energija: biomasės

                  100 %

                              012

                              Kitų rūšių atsinaujinančioji energija (įskaitant hidroelektrinių, geoterminę ir jūrų energiją) ir atsinaujinančiosios energijos integravimas (įskaitant kaupimą, dujų gamybą naudojant energiją ir atsinaujinančiojo vandenilio infrastruktūrą)

                  100 %

                              013

                              Siekiant efektyvaus energijos vartojimo vykdoma viešosios infrastruktūros renovacija, parodomieji projektai ir pagalbinės priemonės

                  100 %

                              014

                              Siekiant efektyvaus energijos vartojimo vykdoma esamų būstų renovacija, parodomieji projektai ir pagalbinės priemonės

                  100 %

                              015

                              Vidutinės ir žemos įtampos pažangiosios energijos skirstymo sistemos (įskaitant pažangiuosius elektros energijos tinklus ir IRT sistemas)

                  100 %

                              016

                              Itin veiksminga bendra šilumos ir elektros energijos gamyba ir centralizuotas šilumos tiekimas

                  100 %

                     Aplinkosaugos infrastruktūra

                              017

                              Buitinių atliekų tvarkymas (įskaitant atliekų mažinimo, rūšiavimo ir perdirbimo priemones)

                  0 %

                              018

                              Buitinių atliekų tvarkymas (įskaitant mechaninio ir biologinio apdorojimo, terminio apdorojimo, deginimo ir sąvartynų priemones)

                  0 %

                              019

                              Komercinių, pramonės ar pavojingų atliekų tvarkymas

                  0 %

                              020

                              Aprūpinimas žmonėms vartoti skirtu vandeniu (išgavimo, apdorojimo, laikymo ir skirstymo infrastruktūra)

                  0 %

                              021

                              Vandentvarka ir geriamojo vandens apsauga (įskaitant upių baseinų tvarkymą, vandentieką, specialias prisitaikymo prie klimato kaitos priemones, centralizuotą ir vartotojų apskaitą, apmokestinimo sistemas ir nuotėkio mažinimą)

                  40 %

                              022

                              Nuotekų tvarkymas

                  0 %

                              023

                              Aplinkosaugos priemonės, kuriomis siekiama mažinti išmetamą šiltnamio efektą sukeliančių dujų kiekį ir (arba) išvengti šių dujų išmetimo (įskaitant metano dujų tvarkymą ir saugojimą, taip pat kompostavimą)

                  100 %

                     Transporto infrastruktūra

                              024

                              Geležinkeliai (TEN-T pagrindinis tinklas)

                  40 %

                              025

                              Geležinkeliai (TEN-T visuotinis tinklas)

                  40 %

                              026

                              Kiti geležinkeliai

                  40 %

                              027

                              Mobilūs geležinkelio objektai

                  40 %

                              028

                              TEN-T greitkeliai ir keliai: pagrindinis tinklas (naujai nutiesti)

                  0 %

                              029

                              TEN-T greitkeliai ir keliai: visuotinis tinklas (naujai nutiesti)

                  0 %

                              030

                              TEN-T kelių tinklo antriniai jungiamieji keliai ir mazgai (naujai nutiesti)

                  0 %

                              031

                              Kiti nacionaliniai ir regioniniai keliai (naujai nutiesti)

                  0 %

                              032

                              Vietos privažiuojamieji keliai (naujai nutiesti)

                  0 %

                              033

                              Rekonstruotas ar pagerintas TEN-T kelias

                  0 %

                              034

                              Rekonstruotas ar pagerintas kitas kelias (greitkelis, nacionalinis, regioninis ar vietos kelias)

                  0 %

                              035

                              Daugiarūšis vežimas (TEN-T)

                  40 %

                              036

                              Daugiarūšis vežimas

                  40 %

                              037

                              Oro uostai (TEN-T) (2)

                  0 %

                              038

                              Kiti oro uostai (2)

                  0 %

                              039

                              Jūrų uostai (TEN-T)

                  40 %

                              040

                              Kiti jūrų uostai

                  40 %

                              041

                              Vidaus vandens keliai ir uostai (TEN-T)

                  40 %

                              042

                              Vidaus vandens keliai ir uostai (regioniniai ir vietos)

                  40 %

                     Darnusis transportas

                              043

                              Netaršaus miesto transporto infrastruktūra ir skatinimas (įskaitant įrangą ir transporto priemones)

                  40 %

                              044

                              Pažangios transporto sistemos (įskaitant paklausos valdymo įvedimą, rinkliavų sistemas, IT stebėjimo, valdymo ir informacines sistemas)

                  40 %

                     Informacinių ir ryšių technologijų (IRT) infrastruktūra

                              045

                              IRT: pagrindinis ir (arba) tranzitinis tinklas

                  0 %

                              046

                              IRT: spartusis plačiajuostis tinklas (prieiga ir (arba) vietinė linija; ≥ 30 Mbps)

                  0 %

                              047

                              IRT: labai spartus plačiajuostis tinklas (prieiga ir (arba) vietinė linija; ≥ 100 Mbps)

                  0 %

                              048

                              IRT: kitų tipų IRT infrastruktūra ir (arba) didelės apimties kompiuterių ištekliai ir (arba) įranga (įskaitant e. infrastruktūrą, duomenų centrus ir jutiklius, taip pat įterptus į kitą infrastruktūrą, pvz., mokslinių tyrimų įrangą, aplinkosaugos ir socialinę infrastruktūrą)

                  0 %

                  III.   Socialinė, sveikatos priežiūros ir švietimo infrastruktūra ir susijusios investicijos

                              049

                              Tretiniam išsilavinimui skirta švietimo infrastruktūra

                  0 %

                              050

                              Profesiniam rengimui bei mokymui ir suaugusiųjų mokymuisi skirta švietimo infrastruktūra

                  0 %

                              051

                              Mokykliniam ugdymui (pradiniam ir bendrajam viduriniam išsilavinimui) skirta švietimo infrastruktūra

                  0 %

                              052

                              Ikimokyklinio ugdymo ir priežiūros infrastruktūra

                  0 %

                              053

                              Sveikatos priežiūros infrastruktūra

                  0 %

                              054

                              Būsto infrastruktūra

                  0 %

                              055

                              Kita socialinė infrastruktūra, kuria prisidedama prie regioninės ir vietos plėtros

                  0 %

                  IV.   Vidaus potencialo plėtojimas

                     Moksliniai tyrimai, technologinė plėtra ir inovacijos

                              056

                              Investicijos į MVĮ infrastruktūrą, gebėjimus ir įrangą, tiesiogiai susijusius su moksliniais tyrimais ir inovacijų diegimo veikla

                  0 %

                              057

                              Investicijos į didelių įmonių infrastruktūrą, gebėjimus ir įrangą, tiesiogiai susijusius su moksliniais tyrimais ir inovacijų diegimo veikla

                  0 %

                              058

                              Mokslinių tyrimų ir inovacijų infrastruktūra (vieša)

                  0 %

                              059

                              Mokslinių tyrimų ir inovacijų infrastruktūra (privati, įskaitant mokslo parkus)

                  0 %

                              060

                              Viešuose mokslinių tyrimų centruose ir kompetencijos centruose, taip pat jų tinkluose vykdomi moksliniai tyrimai ir inovacijų diegimo veikla

                  0 %

                              061

                              Privačiuose mokslinių tyrimų centruose, taip pat jų tinkluose vykdomi moksliniai tyrimai ir inovacijų diegimo veikla

                  0 %

                              062

                              Technologijų perdavimas ir universitetų bei įmonių bendradarbiavimas, visų pirma naudingas MVĮ

                  0 %

                              063

                              Parama branduoliams ir verslo tinklai, visų pirma naudingi MVĮ

                  0 %

                              064

                              MVĮ vykdomi moksliniai tyrimai ir inovacijų diegimas (įskaitant čekių programas, apdorojimą, projektavimą, aptarnavimą ir socialines inovacijas)

                  0 %

                              065

                              Įmonių, daugiausia dėmesio skiriančių mažo anglies dioksido kiekio technologijų ekonomikai ir atsparumui klimato kaitai, mokslinių tyrimų ir inovacijų infrastruktūra, procedūros, technologijų perdavimas ir bendradarbiavimas

                  100 %

                     Verslo vystymas

                              066

                              MVĮ ir MVĮ grupėms skirtos pažangios paramos paslaugos (įskaitant valdymo, rinkodaros ir projektavimo paslaugas)

                  0 %

                              067

                              MVĮ verslo vystymas, parama verslumui ir inkubatoriams (įskaitant paramą pumpurinėms ir atskirtosioms įmonėms)

                  0 %

                              068

                              MVĮ efektyvus energijos vartojimas ir jose vykdomi parodomieji projektai, taip pat pagalbinės priemonės

                  100 %

                              069

                              Parama ekologiškiems gamybos procesams ir efektyviam išteklių naudojimui MVĮ užtikrinti

                  40 %

                              070

                              Efektyvaus energijos vartojimo skatinimas didelėse įmonėse

                  100 %

                              071

                              Įmonių, kurių specializacija – teikimas paslaugų, padedančių pereiti prie mažo anglies dioksido kiekio technologijų ekonomikos ir didinti atsparumą klimato kaitai, vystymas ir skatinimas (įskaitant paramą tokioms paslaugoms)

                  100 %

                              072

                              MVĮ skirta verslo infrastruktūra (įskaitant pramonės parkus ir zonas)

                  0 %

                              073

                              Parama socialinėms įmonėms (MVĮ)

                  0 %

                              074

                              Su komerciniu turizmu susijusio MVĮ turto plėtojimas ir populiarinimas

                  0 %

                              075

                              Pačiose MVĮ arba joms teikiamų komercinio turizmo paslaugų plėtojimas ir populiarinimas

                  0 %

                              076

                              Su kultūra ir kūryba susijusio MVĮ turto plėtojimas ir populiarinimas

                  0 %

                              077

                              Pačiose MVĮ arba joms teikiamų kultūrinių ir kūrybinių paslaugų plėtojimas ir populiarinimas

                  0 %

                     Informacinės ir ryšių technologijos (IRT). Paklausos skatinimas, taikomosios programos ir paslaugos

                              078

                              e. valdžios paslaugos ir taikomosios programos (įskaitant e. viešąjį pirkimą, viešojo administravimo pertvarkos palaikymo IRT priemones, kibernetinio saugumo, patikimumo ir privatumo užtikrinimo priemones, e. teisingumą ir e. demokratiją)

                  0 %

                              079

                              Prieiga prie viešojo sektoriaus informacijos (įskaitant atvirųjų duomenų e. kultūrą, skaitmenines bibliotekas, e. turinį ir e. turizmą)

                  0 %

                              080

                              e. įtraukties, e. prieinamumo, e. mokymosi ir e. švietimo paslaugos ir taikomosios programos, skaitmeninis raštingumas

                  0 %

                              081

                              Vyresnių žmonių sveikatą ir aktyvumą išsaugoti padedantys IRT sprendimai ir e. sveikatos paslaugos bei taikomosios programos (įskaitant e. priežiūrą ir kasdienį gyvenimą palengvinančią aplinką)

                  0 %

                              082

                              IRT paslaugos ir taikomosios programos, skirtos MVĮ (įskaitant e. prekybą, e. verslą ir tinkle vykdomus verslo procesus), gyvosioms laboratorijoms, interneto verslininkams ir IRT pradedančiosioms įmonėms

                  0 %

                     Aplinka

                              083

                              Oro kokybės gerinimo priemonės

                  40 %

                              084

                              Integruota taršos prevencija ir kontrolė (IPPC)

                  40 %

                              085

                              Biologinės įvairovės apsauga ir didinimas, gamtos apsauga ir žalioji infrastruktūra

                  40 %

                              086

                              „Natura 2000“ teritorijų apsauga, atkūrimas ir tausus naudojimas

                  40 %

                              087

                              Prisitaikymo prie klimato kaitos priemonės ir su klimato kaita susijusios rizikos, pvz., erozijos, gaisrų, potvynių, audrų ir sausrų, prevencija ir valdymas, įskaitant informuotumo didinimo, civilinės saugos ir nelaimių valdymo sistemas bei infrastruktūrą

                  100 %

                              088

                              Su klimatu nesusijusių gamtinių pavojų (pvz., žemės drebėjimų) ir su žmogaus veikla susijusios rizikos (pvz., technologinių avarijų) prevencija ir valdymas, įskaitant informuotumo didinimo, civilinės saugos ir nelaimių valdymo sistemas bei infrastruktūrą

                  0 %

                              089

                              Pramoninių vietovių ir užterštos žemės atkūrimas

                  0 %

                              090

                              Dviračių ir pėsčiųjų takai

                  100 %

                              091

                              Gamtos teritorijų turizmo potencialo plėtojimas ir propagavimas

                  0 %

                              092

                              Viešųjų turizmui svarbių vertybių apsauga, plėtojimas ir populiarinimas

                  0 %

                              093

                              Viešųjų turizmo paslaugų plėtojimas ir populiarinimas

                  0 %

                              094

                              Viešųjų kultūros ir paveldo vertybių apsauga, plėtojimas ir populiarinimas

                  0 %

                              095

                              Viešųjų kultūros ir paveldo paslaugų plėtojimas ir populiarinimas

                  0 %

                     Kita

                              096

                              Su ERPF priemonių įgyvendinimu susijusių viešojo administravimo įstaigų ir valstybinių tarnybų instituciniai gebėjimai arba veiksmai, kuriais palaikomos ESF institucinių gebėjimų iniciatyvos

                  0 %

                              097

                              Bendruomenės inicijuotos vietos plėtros iniciatyvos miesto ir kaimo teritorijose

                  0 %

                              098

                              Atokiausi regionai. Visų papildomų išlaidų, patirtų dėl prasto susisiekimo ir teritorinio susiskaldymo, kompensavimas

                  0 %

                              099

                              Atokiausi regionai. Konkretūs veiksmai papildomoms išlaidoms, patirtoms dėl rinkos dydžio veiksnių, kompensuoti

                  0 %

                              100

                              Atokiausi regionai. Parama papildomoms išlaidoms, patirtoms dėl klimato sąlygų ir pagalbos teikimo sunkumų, kompensuoti

                  40 %

                              101

                              Kryžminis finansavimas iš ERPF (parama ESF tipo veiksmams, būtiniems iš ERPF remiamai veiksmo daliai tinkamai įgyvendinti ir su ja tiesiogiai susijusiems)

                  0 %

                  V.   Tvaraus ir kokybiško užimtumo skatinimas ir darbo jėgos judumo rėmimas

                              102

                              Darbo ieškančių ir neaktyvių asmenų, tarp jų – ilgalaikių bedarbių ir nuo darbo rinkos nutolusių asmenų, įdarbinimo galimybės, taip pat naudojantis vietos užimtumo iniciatyvomis ir parama darbo jėgos judumui

                  0 %

                              103

                              Jaunimo, visų pirma nedirbančio, nestudijuojančio ir nesimokančio, įskaitant jaunimą, kuriam kyla socialinės atskirties pavojus, ir marginalių bendruomenių jaunimą, tvarus integravimas į darbo rinką, taip pat įgyvendinant Jaunimo garantijų iniciatyvą

                  0 %

                              104

                              Savarankiškas darbas, verslumas ir verslo kūrimas, įskaitant novatoriškas labai mažas, mažąsias ir vidutines įmones

                  0 %

                              105

                              Vyrų ir moterų lygybė visose srityse, įskaitant įsidarbinimo ir karjeros galimybes, darbo ir privataus gyvenimo derinimą ir skatinimą mokėti vienodą atlyginimą už vienodą darbą

                  0 %

                              106

                              Darbuotojų, įmonių ir verslininkų prisitaikymas prie pokyčių

                  0 %

                              107

                              Vyresnių žmonių aktyvumas ir sveikatingumas

                  0 %

                              108

                              Darbo rinkos institucijų, pvz., valstybinių ir privačių užimtumo tarnybų, modernizavimas ir atitikties darbo rinkos poreikiams gerinimas, be kita ko, vykdant veiksmus, kuriais didinamas tarpvalstybinis darbo jėgos judumas, taip pat taikant judumo programas ir užtikrinant glaudesnį institucijų ir atitinkamų suinteresuotųjų subjektų bendradarbiavimą

                  0 %

                  VI.   Socialinės įtraukties skatinimas, kova su skurdu ir visų rūšių diskriminacija

                              109

                              Aktyvi įtrauktis, be kita ko, siekiant propaguoti lygias galimybes ir aktyvų dalyvavimą ir gerinti įsidarbinimo galimybes

                  0 %

                              110

                              Socialinis ir ekonominis marginalių bendruomenių, pvz., romų, integravimas

                  0 %

                              111

                              Kova su visų formų diskriminacija ir lygių galimybių propagavimas

                  0 %

                              112

                              Galimybių naudotis įperkamomis, tvariomis ir aukštos kokybės paslaugomis, įskaitant sveikatos priežiūrą ir visuotinės svarbos socialines paslaugas, didinimas

                  0 %

                              113

                              Socialinio verslumo ir profesinės integracijos socialinėse įmonėse, taip pat socialinės ir solidarumo ekonomikos skatinimas siekiant padidinti įsidarbinimo galimybes

                  0 %

                              114

                              Bendruomenės inicijuotos vietos plėtros strategijos

                  0 %

                  VII.   Investicijos į švietimą, mokymą ir profesinį mokymą siekiant lavinti įgūdžius ir skatinti mokymąsi visą gyvenimą

                              115

                              Mokyklos nebaigiančių asmenų skaičiaus mažinimas ir mokyklos nebaigimo prevencija, taip pat lygių galimybių gauti kokybišką ikimokyklinį, pradinį ir vidurinį išsilavinimą, įskaitant grįžimui į švietimo ir mokymo procesą skirtus mokymosi būdus (formalųjį, neformalųjį mokymąsi ir savišvietą), užtikrinimas

                  0 %

                              116

                              Aukštojo ir lygiaverčio lygmens mokslo kokybės, veiksmingumo ir prieinamumo didinimas siekiant didinti dalyvaujančių asmenų skaičių ir gerinti rezultatus, visų pirma atsižvelgiant į nepalankias sąlygas turinčių asmenų grupes

                  0 %

                              117

                              Vienodų galimybių formaliai, neformaliai ir savarankiškai mokytis visą gyvenimą suteikimas visoms amžiaus grupėms, darbuotojų žinių, įgūdžių ir kompetencijos ugdymas ir lanksčių mokymosi būdų, be kita ko, pasitelkiant profesinį orientavimą ir įgytos kompetencijos pripažinimą, skatinimas

                  0 %

                              118

                              Švietimo ir mokymo sistemų atitikties darbo rinkos poreikiams gerinimas, perėjimo nuo švietimo prie darbo palengvinimas ir profesinio rengimo ir mokymo sistemų stiprinimas ir jų kokybės gerinimas, be kita ko, naudojant gebėjimų numatymo priemones, pritaikant mokymo programas ir kuriant bei plėtojant mokymosi darbo vietoje sistemas, įskaitant dvilypes mokymosi sistemas ir pameistrystės programas

                  0 %

                  VIII.   Valdžios institucijų ir suinteresuotųjų subjektų institucinių gebėjimų stiprinimas ir veiksmingas viešasis administravimas

                              119

                              Investavimas į institucinius gebėjimus ir viešojo administravimo subjektų bei viešųjų paslaugų veiksmingumą nacionaliniu, regioniniu ir vietos lygmenimis siekiant reformų, geresnio reglamentavimo ir gero valdymo

                  0 %

                              120

                              Visų suinteresuotųjų subjektų, įgyvendinančių švietimo, mokymosi visą gyvenimą, mokymo ir užimtumo, taip pat socialinę politiką, gebėjimų stiprinimas, be kita ko, sudarant sektorių ir teritorinius paktus dėl pasirengimo vykdyti nacionalinio, regioninio ir vietos lygmens reformas

                  0 %

                  IX.   Techninė parama

                              121

                              Rengimas, įgyvendinimas, stebėjimas ir tikrinimas

                  0 %

                              122

                              Vertinimas ir tyrimai

                  0 %

                              123

                              Informavimas ir komunikacija

                  0 %

      2 LENTELĖ.   FINANSAVIMO FORMŲ MATMENS KODAI

                  2.   FINANSAVIMO FORMA

                              01

                              Negrąžinamoji subsidija

                              02

                              Grąžinamoji subsidija

                              03

                              Naudojantis finansinėmis priemonėmis teikiama parama: rizikos ir nuosavas kapitalas arba lygiavertė priemonė

                              04

                              Naudojantis finansinėmis priemonėmis teikiama parama: paskola arba lygiavertė priemonė

                              05

                              Naudojantis finansinėmis priemonėmis teikiama parama: garantija arba lygiavertė priemonė

                              06

                              Naudojantis finansinėmis priemonėmis teikiama parama: palūkanų subsidija, garantinio mokesčio subsidija, techninė parama arba lygiavertė priemonė

                              07

                              Apdovanojimas

      3 LENTELĖ.   TERITORIJŲ MATMENS KODAI

                  3.   TERITORIJOS TIPAS

                              01

                              Didelės miesto teritorijos (tankiai apgyvendintos, > 50 000 gyventojų)

                              02

                              Mažos miesto teritorijos (vidutiniškai tankiai apgyvendintos, > 5 000 gyventojų)

                              03

                              Kaimo teritorijos (retai apgyvendintos)

                              04

                              Makroregioninio bendradarbiavimo teritorija

                              05

                              Bendradarbiavimas tarp nacionalinių ar regioninių programos įgyvendinimo teritorijų nacionaliniame kontekste

                              06

                              ESF tarpvalstybinis bendradarbiavimas

                              07

                              Netaikoma

      4 LENTELĖ.   TERITORINIŲ PARAMOS PASKIRSTYMO PRIEMONIŲ MATMENS KODAI

                  4.   TERITORINĖS PARAMOS PASKIRSTYMO PRIEMONĖS

                              01

                              Integruotosios teritorinės investicijos: miesto teritorijos

                              02

                              Kiti integraciniai tvarios miestų plėtros metodai

                              03

                              Integruotosios teritorinės investicijos: kita

                              04

                              Kiti integraciniai tvarios kaimo plėtros metodai

                              05

                              Kiti integraciniai tvarios miestų ir (arba) kaimo plėtros metodai

                              06

                              Bendruomenės inicijuotos vietos plėtros iniciatyvos

                              07

                              Netaikoma

      5 LENTELĖ.   TEMINIŲ TIKSLŲ MATMENS KODAI

                  5.   TEMINIS TIKSLAS (ERPF ir Sanglaudos fondas)

                              01

                              Mokslinių tyrimų, technologinės plėtros ir inovacijų skatinimas

                              02

                              Informacinių ir ryšių technologijų prieinamumo ir naudojimo didinimas ir kokybės gerinimas

                              03

                              Mažųjų ir vidutinių įmonių konkurencingumo didinimas

                              04

                              Perėjimo prie mažo anglies dioksido kiekio technologijų ekonomikos visuose sektoriuose rėmimas

                              05

                              Prisitaikymo prie klimato kaitos skatinimas, rizikos prevencija ir valdymas

                              06

                              Aplinkos išsaugojimas ir apsauga ir tausaus išteklių naudojimo skatinimas

                              07

                              Tvaraus transporto skatinimas ir kliūčių pagrindinėse tinklo infrastruktūros dalyse šalinimas

                              08

                              Tvaraus ir kokybiško užimtumo skatinimas ir darbo jėgos judumo rėmimas

                              09

                              Socialinės įtraukties skatinimas, kova su skurdu ir visų rūšių diskriminacija

                              10

                              Investicijos į švietimą, mokymą ir profesinį mokymą siekiant lavinti įgūdžius ir skatinti mokymąsi visą gyvenimą

                              11

                              Valdžios institucijų ir suinteresuotųjų subjektų institucinių gebėjimų stiprinimas ir veiksmingas viešasis administravimas

                              12

                              Netaikoma (tik techninė parama)

      6 LENTELĖ.   ESF ANTRINIŲ TEMŲ MATMENS KODAI

                              6.

                              ESF ANTRINĖ TEMA

                  Paramos siekiant su klimato kaita susijusių tikslų skaičiavimo koeficientas

                              01

                              Perėjimo prie mažo anglies dioksido kiekio technologijų ir efektyvaus išteklių naudojimo ekonomikos rėmimas

                  100 %

                              02

                              Socialinės inovacijos

                  0 %

                              03

                              MVĮ konkurencingumo didinimas

                  0 %

                              04

                              Mokslinių tyrimų, technologinės plėtros ir inovacijų skatinimas

                  0 %

                              05

                              Informacinių ir ryšių technologijų prieinamumo, naudojimo didinimas ir kokybės gerinimas

                  0 %

                              06

                              Nediskriminavimas

                  0 %

                              07

                              Lyčių lygybė

                  0 %

                              08

                              Netaikoma

                  0 %

      7 LENTELĖ.   EKONOMINĖS VEIKLOS MATMENS KODAI

                  7.   EKONOMINĖ VEIKLA

                              01

                              Žemės ūkis ir miškininkystė

                              02

                              Žvejyba ir akvakultūra

                              03

                              Maisto produktų ir gėrimų gamyba

                              04

                              Tekstilės ir tekstilės gaminių gamyba

                              05

                              Transporto įrangos gamyba

                              06

                              Kompiuterinių, elektroninių ir optinių gaminių gamyba

                              07

                              Kitos nenurodytos gamybos pramonės rūšys

                              08

                              Statyba

                              09

                              Kasyba ir karjerų eksploatavimas (įskaitant energinių medžiagų kasybą)

                              10

                              Elektros energija, dujos, garas, karštas vanduo ir oro kondicionavimas

                              11

                              Vandens tiekimas, nuotekų ir atliekų tvarkymas ir valymas

                              12

                              Transportas ir sandėliavimas

                              13

                              Informavimas ir komunikacija, įskaitant telekomunikaciją, informacijos tarnybų veiklą, kompiuterių programavimą, konsultavimą ir susijusią veiklą

                              14

                              Didmeninė ir mažmeninė prekyba

                              15

                              Turizmo, apgyvendinimo ir maitinimo veikla

                              16

                              Finansinė ir draudimo veikla

                              17

                              Nekilnojamasis turtas, nuoma ir kita verslo veikla

                              18

                              Viešasis administravimas

                              19

                              Švietimas

                              20

                              Žmonių sveikatos priežiūra

                              21

                              Socialinis darbas, bendruomenė, socialinės ir asmeninės paslaugos

                              22

                              Su aplinka ir klimato kaita susijusi veikla

                              23

                              Menas, pramogos, kūrybos sektorius ir poilsis

                              24

                              Kitos nenurodytos paslaugos

      8 LENTELĖ.   VIETOVĖS MATMENS KODAI
      8.
                     VIETOVĖ (2)

                  Kodas

                  Vietovė

                  Regionui ar teritorijai, kuriame vyksta ir (arba) yra vykdomas veiksmas, taikomas kodas, nustatytas Europos Parlamento ir Tarybos reglamento (EB) Nr. 1059/2003 (3) priede pateiktame teritorinių statistinių vienetų (NUTS) klasifikatoriuje

         (1)  Europos regioninės plėtros fondas, Sanglaudos fondas ir Europos socialinis fondas.

         (2)  Taikoma tik investicijoms, susijusioms su aplinkos apsauga arba papildomoms oro uostų neigiamą poveikį aplinkai švelninti arba mažinti būtinomis investicijomis

         (3)  2003 m. gegužės 26 d. Europos Parlamento ir Tarybos reglamentas (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo (OL L 154, 2003 6 21, p. 1).

      II PRIEDAS

         Pagal 2 straipsnį nustatyti Europos žemės ūkio fondo kaimo plėtrai paramos siekiant su klimato kaita susijusių tikslų skaičiavimo koeficientai

                  Reglamento (ES) Nr. 1305/2013 straipsnis (1)

                  Prioritetas ir (arba) tikslinė sritis

                  Koeficientas

                  5 straipsnio 3 dalies b punktas

                  Ūkių rizikos prevencijos ir valdymo rėmimas

                  40 %

                  5 straipsnio 4 dalis

                  Su žemės ūkiu ir miškininkyste susijusių ekosistemų atkūrimas, išsaugojimas ir pagerinimas (visos tikslinės sritys)

                  100 %

                  5 straipsnio 5 dalis

                  Efektyvaus išteklių naudojimo skatinimas ir perėjimo prie klimato kaitai atsparios mažo anglies dioksido kiekio technologijų ekonomikos žemės ūkio, maisto ir miškininkystės sektoriuose rėmimas (visos tikslinės sritys)

                  100 %

                  5 straipsnio 6 dalies b punktas

                  Vietos plėtros kaimo vietovėse skatinimas

                  40 %

         (1)  2013 m. gruodžio 17 d. Europos Parlamento ir Tarybos reglamentas (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, (OL L 347, 2013 12 20, p. 487).

      III PRIEDAS

         Pagal 3 straipsnį nustatyti Europos jūrų reikalų ir žuvininkystės fondo paramos siekiant su klimato kaita susijusių tikslų skaičiavimo koeficientai

                  Priemonės pavadinimas

                  Laikinas numeris

                  Koeficientas

            I   SKYRIUS

                  Inovacijos

                  28 straipsnis

                  0 %* (1)

                  Konsultavimo paslaugos

                  29 straipsnis

                  0 %

                  Mokslininkų ir žvejų partnerystė

                  30 straipsnis

                  0 %*

                  Žmogiškojo kapitalo ir socialinio dialogo rėmimas. Mokymas, tinklai, socialinis dialogas

                  31 straipsnis

                  0 %*

                  Žmogiškojo kapitalo ir socialinio dialogo rėmimas. Parama sutuoktiniams ir sugyventiniams

                  31 straipsnio 2 dalis

                  0 %*

                  Žmogiškojo kapitalo ir socialinio dialogo rėmimas. Stažuotojai mažos apimties priekrantės žvejybos laivuose

                  31 straipsnio 3 dalis

                  0 %*

                  Diversifikacija ir naujos pajamų rūšys

                  32 straipsnis

                  0 %*

                  Parama veiklą pradedantiems jauniems žvejams

                  32a straipsnis

                  0 %

                  Sveikata ir sauga

                  33 straipsnis

                  0 %

                  Laikinas žvejybos veiklos nutraukimas

                  33a straipsnis

                  40 %

                  Nuolatinis žvejybos veiklos nutraukimas

                  33b straipsnis

                  100 %

                  Savitarpio pagalbos fondai nepalankių klimato reiškinių ir su aplinka susijusių įvykių atvejais

                  33c straipsnis

                  40 %

                  Parama žvejybos galimybių paskirstymo sistemoms

                  34 straipsnis

                  40 %

                  Parama kuriamoms ir įgyvendinamoms apsaugos priemonėms

                  35 straipsnis

                  0 %

                  Žvejybos poveikio jūrų aplinkai mažinimas ir žvejybos pritaikymas siekiant apsaugoti rūšis

                  36 straipsnis

                  40 %

                  Su jūrų biologinių išteklių apsauga susijusios inovacijos

                  37 straipsnis

                  40 %

                  Jūrų biologinės įvairovės išsaugojimas ir atkūrimas. Atliekų rinkimas

                  38 straipsnio 1 dalies a punktas

                  0 %

                  Jūrų biologinės įvairovės išsaugojimas ir atkūrimas. Pastangos pagerinti valdymą ar apsaugą, stacionarių arba kilnojamųjų įrenginių statymas, įrengimas ar modernizavimas, su „NATURA 2000“ teritorijomis ir specialiomis saugomomis teritorijomis susijusių apsaugos ir valdymo planų rengimas, saugomų jūrų teritorijų, įskaitant „NATURA 2000“ teritorijas, valdymas, atkūrimas ir stebėjimas, su aplinka susijęs informuotumas, dalyvavimas kituose veiksmuose, kuriais siekiama prižiūrėti ir praturtinti biologinę įvairovę ir ekosistemų funkcijas

                  38 straipsnio 1 dalies b–e, ea ir f punktai

                  40 %

                  Jūrų biologinės įvairovės išsaugojimas ir atkūrimas. Laimikiui žinduolių ir paukščių padarytos žalos kompensavimo sistemos

                  38 straipsnio 1 dalies eb punktas

                  0 %

                  Klimato kaitos švelninimas. Investicijos į laivą

                  39 straipsnio 1 dalies a punktas

                  100 %

                  Klimato kaitos švelninimas. Energijos vartojimo efektyvumo patikrinimai ir sistemos

                  39 straipsnio 1 dalies b punktas

                  100 %

                  Energijos vartojimo efektyvumas. Alternatyvių varymo sistemų ir korpuso konstrukcijų indėlio vertinimo tyrimai

                  39 straipsnio 1 dalies c punktas

                  40 %

                  Pagrindinių arba pagalbinių variklių keitimas arba modernizavimas

                  39 straipsnio 2 dalis

                  100 %

                  Pridėtinė vertė, produktų kokybė ir nepageidaujamos priegaudos naudojimas

                  40 straipsnis

                  0 %

                  Žvejybos uostai, iškrovimo vietos, aukcionų patalpos ir priedangos. Investicijos į žvejybos uostų ir aukcionų patalpų infrastruktūros arba iškrovimo vietų ir priedangų gerinimą

                  41 straipsnio 1 dalis

                  40 %

                  Žvejybos uostai, iškrovimo vietos, aukcionų patalpos ir priedangos. Investicijos, kuriomis siekiama palengvinti įpareigojimo iškrauti visą laimikį laikymąsi

                  41 straipsnio 2 dalis

                  0 %

                  Žvejybos uostai, iškrovimo vietos, aukcionų patalpos ir priedangos. Investicijos į žvejų saugos didinimą

                  41 straipsnio 3 dalis

                  0 %

                  Vidaus vandenų žvejyba ir vidaus vandenų gyvūnija ir augalija. Investicijos į laivą arba į atskirus įrenginius, kaip nurodyta 33 straipsnyje

                  42 straipsnio 1 dalies a punktas

                  0 %*

                  Vidaus vandenų žvejyba ir vidaus vandenų gyvūnija ir augalija. Investicijos į įrangą ir tam tikrų rūšių veiksmus, kaip nurodyta 36 ir 37 straipsniuose

                  42 straipsnio 1 dalies b punktas

                  Vidaus vandenų žvejyba ir vidaus vandenų gyvūnija ir augalija. Investicijos į laivą ir į energijos vartojimo efektyvumo patikrinimus bei sistemas

                  42 straipsnio 1 dalies c punktas

                  Vidaus vandenų žvejyba ir vidaus vandenų gyvūnija ir augalija. Žmogiškojo kapitalo ir socialinio dialogo rėmimas

                  42 straipsnio 1 dalies aa punktas

                  0 %

                  Vidaus vandenų žvejyba ir vidaus vandenų gyvūnija ir augalija. Žvejybos uostai, priedangos ir iškrovimo vietos

                  42 straipsnio 1 dalies d punktas

                  0 %

                  Vidaus vandenų žvejyba ir vidaus vandenų gyvūnija ir augalija. Investicijos į sugautų žuvų vertės didinimą ar kokybės gerinimą

                  42 straipsnio 1 dalies da punktas

                  0 %

                  Vidaus vandenų žvejyba ir vidaus vandenų gyvūnija ir augalija. Parama veiklą pradedantiems jauniems žvejams

                  42 straipsnio 1a dalis

                  0 %

                  Vidaus vandenų žvejyba ir vidaus vandenų gyvūnija ir augalija. Inovacijų kūrimas ir jų diegimo lengvinimas

                  42 straipsnio 1b dalis

                  0 %*

                  Vidaus vandenų žvejyba ir vidaus vandenų gyvūnija ir augalija. Parama vandens gyvūnijos ir augalijos apsaugai ir vystymui

                  42 straipsnio 5 dalis

                  40 %

            II   SKYRIUS

                  Naujovės

                  45 straipsnis

                  0 %*

                  Gamybinės investicijos į akvakultūrą

                  46 straipsnis

                  0 %*

                  Valdymo, pagalbos ir konsultavimo paslaugos akvakultūros ūkiams

                  48 straipsnis

                  0 %*

                  Žmogiškojo kapitalo ir tinklų kūrimo skatinimas

                  49 straipsnis

                  0 %*

                  Akvakultūros teritorijų galimybių didinimas

                  50 straipsnis

                  40 %

                  Naujų tvarios akvakultūros ūkininkų skatinimas

                  51 straipsnis

                  0 %

                  Perėjimas prie ekologinio valdymo ir audito sistemų bei ekologinės akvakultūros

                  53 straipsnis

                  40 %

                  Aplinkos apsaugos funkcijas atliekanti akvakultūra

                  54 straipsnis

                  40 %

                  Visuomenės sveikatos priemonės

                  55 straipsnis

                  0 %

                  Gyvūnų sveikatos ir gerovės priemonės

                  56 straipsnis

                  0 %

                  Akvakultūros išteklių draudimas

                  57 straipsnis

                  40 %

            III   SKYRIUS

                  Parengiamoji parama

                  63 straipsnio 1 dalies a punktas

                  0 %

                  Vietos plėtros strategijų įgyvendinimas

                  65 straipsnis

                  40 %

                  Bendradarbiavimo veikla

                  66 straipsnis

                  0 %*

                  Einamosios išlaidos ir gaivinimas

                  63 straipsnio 1 dalies d punktas

                  0 %

            IV   SKYRIUS

                  Gamybos ir rinkodaros planai

                  69 straipsnis

                  0 %*

                  Parama sandėliavimui

                  70 straipsnis

                  0 %

                  Rinkodaros priemonės

                  71 straipsnis

                  0 %*

                  Žuvininkystės ir akvakultūros produktų perdirbimas

                  72 straipsnis

                  40 %

            V   SKYRIUS

                  Kompensavimo režimas

                  73 straipsnis

                  0 %

            VI   SKYRIUS

                  Kontrolė ir vykdymo užtikrinimas

                  78 straipsnis

                  0 %

                  Duomenų rinkimas

                  79 straipsnis

                  0 %*

            VII   SKYRIUS

                  Valstybių narių iniciatyva teikiama techninė parama

                  79a straipsnis

                  0 %

            VIII   SKYRIUS

                  Jūrų stebėjimo integravimas

                  79b straipsnio 1 dalies a punktas

                  40 %

                  Jūrų aplinkos apsaugos skatinimas ir tvarus jūrų ir pakrančių išteklių naudojimas

                  79b straipsnio 1 dalies b punktas

                  40 %

         (1)  Pagal 3 straipsnio 2 dalį lentelėje * pažymėtoms priemonėms gali būti priskiriamas 40 % korekcinis koeficientas.


title: 2017 m. vasario 7 d. Komisijos įgyvendinimo reglamentas (ES) 2017/211 dėl leidimo naudoti endo-1,4-beta-ksilanazės (EC 3.2.1.8), gautos iš Bacillus subtilis (LMG-S 15136), preparatą kaip naminių paukščių, nujunkytų paršelių ir penimųjų kiaulių pašarų priedą, kuriuo iš dalies keičiami reglamentai (EB) Nr. 1259/2004, (EB) Nr. 1206/2005 ir (EB) Nr. 322/2009 ir panaikinamas Reglamentas (EB) Nr. 516/2007 (leidimo turėtojas „Beldem“, „Puratos NV“ padalinys) (Tekstas svarbus EEE. )

text:
8.2.2017

                  LT

                  Europos Sąjungos oficialusis leidinys

                  L 33/23

            KOMISIJOS ĮGYVENDINIMO REGLAMENTAS (ES) 2017/211
      2017 m. vasario 7 d.
      dėl leidimo naudoti endo-1,4-beta-ksilanazės (EC 3.2.1.8), gautos iš Bacillus subtilis (LMG-S 15136), preparatą kaip naminių paukščių, nujunkytų paršelių ir penimųjų kiaulių pašarų priedą, kuriuo iš dalies keičiami reglamentai (EB) Nr. 1259/2004, (EB) Nr. 1206/2005 ir (EB) Nr. 322/2009 ir panaikinamas Reglamentas (EB) Nr. 516/2007 (leidimo turėtojas „Beldem“, „Puratos NV“ padalinys)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

                  (2)

                  neterminuotas leidimas naudoti endo-1,4-beta-ksilanazės (EC 3.2.1.8), gautos iš Bacillus subtilis (LMG-S 15136), preparatą pagal Direktyvą 70/524/EEB kaip mėsinių viščiukų pašarų priedą išduotas Komisijos reglamentu (EB) Nr. 1259/2004 (3), kaip nujunkytų paršelių pašarų priedą – Komisijos reglamentu (EB) Nr. 1206/2005 (4), kaip penimųjų kiaulių ir mėsinių kalakutų pašarų priedą – Komisijos reglamentu (EB) Nr. 516/2007 (5) ir kaip vištų dedeklių pašarų priedą – Komisijos reglamentu (EB) Nr. 322/2009 (6). Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis preparatas įtrauktas į pašarų priedų registrą kaip esamas produktas. Pagal Reglamentą (EB) Nr. 1831/2003 šį preparatą taip pat leista naudoti dešimt metų ančių lesaluose Komisijos reglamentu (EB) Nr. 242/2007 (7);

                  (3)

                  pagal Reglamento (EB) Nr. 1831/2003 10 straipsnio 2 dalį kartu su to reglamento 7 straipsniu buvo pateiktas prašymas iš naujo įvertinti endo-1,4-beta-ksilanazės (EC 3.2.1.8), gautos iš Bacillus subtilis (LMG-S 15136), preparatą kaip naminių paukščių, nujunkytų paršelių ir penimųjų kiaulių pašarų priedą. Pareiškėjas paprašė tą priedą priskirti prie priedų kategorijos „zootechniniai priedai“. Kartu su prašymu pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (4)

                  Europos maisto saugos tarnyba (toliau – Tarnyba) 2016 m. liepos 13 d. priimtoje nuomonėje (8) padarė išvadą, kad endo-1,4-beta-ksilanazės (EC 3.2.1.8), gautos iš Bacillus subtilis (LMG-S 15136), preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad šis preparatas gali būti veiksmingai naudojamas mėsiniams viščiukams, vištoms dedeklėms, nujunkytiems paršeliams ir penimosioms kiaulėms. Ši išvada taip pat gali būti taikoma dedeklinėms vištaitėms ir veislei auginamoms vištoms. Be to, Tarnyba mano, kad išvados dėl veiksmingumo gali būti ekstrapoliuotos retesnių rūšių mėsiniams, veislei auginamiems naminiams paukščiams ir dedeklėms. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (5)

                  be to, dėl mėsinių kalakutų Tarnyba padarė išvadą, kad atlikus du tyrimus nustatyta įrodymų, kad preparatas teigiamai veikia galutinę kūno masę ir pašaro kiekio ir prieaugio santykį. Trečiojo tyrimo, kuriuo nustatytas daug didesnis pašaro kiekio ir prieaugio santykis ir kuris įvertintas ir patvirtintas atliekant ankstesnį vertinimą dėl leidimo, Tarnyba nelaikė svarbiu. Kadangi šie įrodymai buvo laikomi svarbiu zootechninių parametrų gerinimo rodikliu, atsižvelgiant į ilgalaikę naudojimo patirtį nuspręsta, kad pateikti duomenys atitinka priedo veiksmingumo mėsiniams kalakutams įrodymo sąlygas;

                  (6)

                  endo-1,4-beta-ksilanazės (EC 3.2.1.8), gautos iš Bacillus subtilis (LMG-S 15136), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                  (7)

                  todėl reglamentai (EB) Nr. 1259/2004, (EB) Nr. 1206/2005 ir (EB) Nr. 322/2009 turėtų būti iš dalies pakeisti. Reglamentas (EB) Nr. 516/2007 turėtų būti panaikintas;

                  (8)

                  kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

                  (9)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Leidimas
      Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
      2 straipsnis
      Reglamento (EB) Nr. 1259/2004 dalinis pakeitimas
      Reglamento (EB) Nr. 1259/2004 VI priedas panaikinamas.
      3 straipsnis
      Reglamento (EB) Nr. 1206/2005 dalinis pakeitimas
      Reglamento (EB) Nr. 1206/2005 I priedo įrašas E 1606, skirtas endo-1,4-beta-ksilanazei (EC 3.2.1.8), išbraukiamas.
      4 straipsnis
      Reglamento (EB) Nr. 322/2009 dalinis pakeitimas
      Reglamento (EB) Nr. 322/2009 I priedas panaikinamas.
      5 straipsnis
      Panaikinimas
      Reglamentas (EB) Nr. 516/2007 panaikinamas.
      6 straipsnis
      Pereinamojo laikotarpio priemonės
      Priede nurodytą preparatą ir pašarą, kurių sudėtyje yra šio preparato, kurie buvo pagaminti ir paženklinti iki 2017 m. rugpjūčio 28 d. laikantis taisyklių, taikytų iki 2017 m. vasario 28 d., galima toliau tiekti rinkai ir naudoti, kol pasibaigs turimos atsargos.
      7 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. vasario 7 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

         (3)  2004 m. liepos 8 d. Komisijos reglamentas (EB) Nr. 1259/2004 dėl ilgalaikio leidimo pašaruose naudoti jau leidžiamus priedus (OL L 239, 2004 7 9, p. 8).

         (4)  2005 m. liepos 27 d. Komisijos reglamentas (EB) Nr. 1206/2005 dėl nuolatinio leidimo naudoti tam tikrus pašarų priedus (OL L 197, 2005 7 28, p. 12).

         (5)  2007 m. gegužės 10 d. Komisijos reglamentas (EB) Nr. 516/2007 dėl nuolatinio leidimo naudoti pašarų priedą išdavimo (OL L 122, 2007 5 11, p. 22).

         (6)  2009 m. balandžio 20 d. Komisijos reglamentas (EB) Nr. 322/2009 dėl nuolatinio leidimo naudoti tam tikrus pašarų priedus (OL L 101, 2009 4 21, p. 9).

         (7)  2007 m. kovo 6 d. Komisijos reglamentas (EB) Nr. 242/2007 dėl leidimo naudoti endo-1,4-beta ksilanazę EC 3.2.1.8 (Belfeed B1100MP ir Belfeed B1100ML) kaip pašarų priedą (OL L 73, 2007 3 13, p. 1).

         (8)  EFSA Journal 2016; 14(9):4562

         PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     Aktyvumo vienetai kilograme visaverčio pašaro, kurio drėgnis yra 12 %

                        Zootechninių priedų kategorija. Funkcinė grupė: virškinimo stimuliatoriai

                     4a1606i

                     „Beldem“, „Puratos NV“ padalinys.

                     Endo-1,4-beta-ksilanazė EC 3.2.1.8

                        Priedo sudėtis

                     Endo-1,4-beta-ksilanazės (EC 3.2.1.8), gautos iš Bacillus subtilis (LMG-S 15136, preparatas, kurio mažiausias aktyvumas 400 IU (1)/g
                     Kieto pavidalo ir skysto pavidalo.

                     Naminiai paukščiai

                     —

                     10 IU

                     —

                                 1.

                                 Priedo ir premikso naudojimo taisyklėse nurodyti laikymo sąlygas ir stabilumą granuliuojant.

                                 2.

                                 Naudoti nujunkytiems paršeliams iki 35 kg kūno masės.

                                 3.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jo naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                     2027 m. vasario 28 d.

                        Veikliosios medžiagos apibūdinimas

                     Endo-1,4-beta-ksilanazė (EC 3.2.1.8), gauta iš Bacillus subtilis (LMG-S 15136)

                     Nujunkyti paršeliai

                     —

                     10 IU

                     —

                        Analizės metodas
                         (2)

                     Kiekybiniam ksilanazės aktyvumui pašarų priede nustatyti:

                                 —

                                 kolorimetrinis metodas, matuojant redukuojančius cukrus, ksilanazės atpalaiduotus iš beržų ksilano substrato, naudojant 3,5-dinitrosalicilo rūgštį (DNS).

                           Kiekybiniam ksilanazės aktyvumui premiksuose ir pašaruose nustatyti:

                                 —

                                 kolorimetrinis metodas, matuojant vandenyje tirpius dažus, ksilanazės atpalaiduotus iš azurino, skersiniu ryšiu susietus su kviečių arabinoksilano substratais.

                     Penimosios kiaulės

                     —

                     10 IU

                     —

            (1)  1 IU – tai fermento kiekis, atpalaiduojantis vieną mikromolį redukuojančių cukrų (ksilozės ekvivalentai) per minutę iš beržų ksilano, esant 4,5 pH ir 30 °C temperatūrai.

            (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: 2014 m. liepos 31 d. Komisijos įgyvendinimo reglamentas (ES) Nr. 837/2014, kuriuo į garantuotų tradicinių gaminių registrą įtraukiamas pavadinimas [ЛУКАНКА ПАНАГЮРСКА (LUKANKA PANAGYURSKA) (GTG)]

text:
1.8.2014

               LT

               Europos Sąjungos oficialusis leidinys

               L 230/12

         KOMISIJOS ĮGYVENDINIMO REGLAMENTAS (ES) Nr. 837/2014
   2014 m. liepos 31 d.
   kuriuo į garantuotų tradicinių gaminių registrą įtraukiamas pavadinimas [ЛУКАНКА ПАНАГЮРСКА (LUKANKA PANAGYURSKA) (GTG)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies b punktu, Bulgarijos paraiška įregistruoti pavadinimą „ЛУКАНКА ПАНАГЮРСКА“ („LUKANKA PANAGYURSKA“) paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „ЛУКАНКА ПАНАГЮРСКА“ („LUKANKA PANAGYURSKA“) turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Pavadinimas „ЛУКАНКА ПАНАГЮРСКА“ („LUKANKA PANAGYURSKA“) (GTG) yra įregistruojamas.
   Pirmoje pastraipoje nurodytas pavadinimas taikomas produktui, priskiriamam Komisijos įgyvendinimo reglamento (EB) Nr. 668/2014 (3) XI priede nurodytiems 1.2. klasės mėsos produktams (virtiems, sūdytiems, rūkytiems ir kt.).
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 31 d.

            Komisijos vardu

            Pirmininkas

         José Manuel BARROSO

      (1)  OL L 343, 2012 12 14, p. 1.

      (2)  OL C 89, 2014 3 28, p. 57.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2017 m. liepos 19 d. Komisijos įgyvendinimo reglamentas (ES) 2017/1351, kuriuo nustatomas paskirstymo koeficientas, taikytinas kiekiui, dėl kurio 2017 m. liepos 1–7 d. pateiktos importo licencijų paraiškos ir importo teisių paraiškos, ir nustatomas kiekis, pridėtinas prie kiekio, nustatyto 2018 m. sausio 1 d.–2018 m. kovo 31 d. kvotos laikotarpio daliai pagal Reglamentu (EB) Nr. 616/2007 leistas naudoti tarifines kvotas paukštienos sektoriuje

text:
20.7.2017

               LT

               Europos Sąjungos oficialusis leidinys

               L 188/11

         KOMISIJOS ĮGYVENDINIMO REGLAMENTAS (ES) 2017/1351
   2017 m. liepos 19 d.
   kuriuo nustatomas paskirstymo koeficientas, taikytinas kiekiui, dėl kurio 2017 m. liepos 1–7 d. pateiktos importo licencijų paraiškos ir importo teisių paraiškos, ir nustatomas kiekis, pridėtinas prie kiekio, nustatyto 2018 m. sausio 1 d.–2018 m. kovo 31 d. kvotos laikotarpio daliai pagal Reglamentu (EB) Nr. 616/2007 leistas naudoti tarifines kvotas paukštienos sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnį,
   kadangi:

               (1)

               Komisijos reglamentu (EB) Nr. 616/2007 (2) leista naudoti paukštienos, kurios kilmės šalis yra Brazilija, Tailandas ir kitos trečiosios šalys, sektoriaus produktų importo metines tarifines kvotas;

               (2)

               2017 m. liepos 1–7 d. pateiktose 2017 m. spalio 1 d.–2017 m. gruodžio 31 d. kvotos laikotarpio dalies importo licencijų paraiškose nurodytas kiekis tam tikrų kvotų atveju didesnis už esamą kiekį. Todėl kiekį, kuriam importuoti galima išduoti licencijas, reikėtų nustatyti prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

               (3)

               2017 m. liepos 1–7 d. pateiktose 2017 m. spalio 1 d.–2017 m. gruodžio 31 d. kvotos laikotarpio dalies importo teisių paraiškose nurodytas kiekis tam tikrų kvotų atveju didesnis už esamą kiekį. Todėl kiekį, kuriam importuoti galima suteikti importo teises, reikėtų nustatyti prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 6 straipsnio 3 dalimi kartu su Reglamento (EB) Nr. 1301/2006 7 straipsnio 2 dalimi;

               (4)

               2017 m. liepos 1–7 d. pateiktose 2017 m. spalio 1 d.–2017 m. gruodžio 31 d. kvotos laikotarpio dalies importo licencijų paraiškose ir importo teisių paraiškose nurodytas kiekis tam tikrų kvotų atveju mažesnis už esamą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos laikotarpio daliai numatyto kiekio;

               (5)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   1.   Kiekiui, nurodytam pagal Reglamentą (EB) Nr. 616/2007 2017 m. spalio 1 d.–2017 m. gruodžio 31 d. kvotos laikotarpio dalies importo licencijų paraiškose, taikomas šio reglamento priedo A dalyje nurodytas paskirstymo koeficientas.
   2.   Kiekis, dėl kurio importo licencijų paraiškų pagal Reglamentą (EB) Nr. 616/2007 nebuvo pateikta ir kuris turi būti pridėtas prie 2018 m. sausio 1 d.–2018 m. kovo 31 d. kvotos laikotarpio daliai numatyto kiekio, yra nurodytas šio reglamento priedo A dalyje.
   2 straipsnis
   1.   Kiekiui, nurodytam pagal Reglamentą (EB) Nr. 616/2007 2017 m. spalio 1 d.–2017 m. gruodžio 31 d. kvotos laikotarpio dalies importo teisių paraiškose, taikomas šio reglamento priedo B dalyje nurodytas paskirstymo koeficientas.
   2.   Kiekis, dėl kurio importo teisių paraiškų pagal Reglamentą (EB) Nr. 616/2007 nebuvo pateikta ir kuris turi būti pridėtas prie 2018 m. sausio 1 d.–2018 m. kovo 31 d. kvotos laikotarpio daliai numatyto kiekio, yra nurodytas šio reglamento priedo B dalyje.
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 19 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2007 m. birželio 4 d. Komisijos reglamentas (EB) Nr. 616/2007 dėl leidimo naudoti Bendrijos tarifines kvotas paukštienos, kurios kilmės šalis yra Brazilija, Tailandas ir kitos trečiosios šalys, sektoriuje ir dėl jų administravimo (OL L 142, 2007 6 5, p. 3).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      PRIEDAS
      A DALIS

                  Grupės Nr.

                  Eilės Nr.

                  Paskirstymo koeficientas. Paraiškos, pateiktos 2017 m. spalio 1 d.–2017 m. gruodžio 31 d. kvotos dalies laikotarpiui
                  (%)

                  Kiekis, dėl kurio paraiškų nebuvo pateikta, pridėtinas prie 2018 m. sausio 1 d.–2018 m. kovo 31 d. kvotos daliai skirto kiekio
                  (kg)

                  1

                  09.4211

                  0,274457

                  —

                  2

                  09.4212

                  74,158919

                  —

                  4A

                  09.4214

                  0,337724

                  —

                  09.4251

                  0,823047

                  —

                  09.4252

                  1,363030

                  —

                  6A

                  09.4216

                  0,271003

                  —

                  09.4260

                  0,291179

                  —

                  7

                  09.4217

                  —

                  33 648 800

                  8

                  09.4218

                  —

                  6 957 600

            B DALIS

                  Grupės Nr.

                  Eilės Nr.

                  Paskirstymo koeficientas. Paraiškos, pateiktos 2017 m. spalio 1 d.–2017 m. gruodžio 31 d. kvotos dalies laikotarpiui
                  (%)

                  Kiekis, dėl kurio paraiškų nebuvo pateikta, pridėtinas prie 2018 m. sausio 1 d.–2018 m. kovo 31 d. kvotos daliai skirto kiekio
                  (kg)

                  5A

                  09.4215

                  0,466201

                  —

                  09.4254

                  0,484732

                  —

                  09.4255

                  1,757474

                  —

                  09.4256

                  —

                  3 650 002